A Tanács 2415/2001/EK rendelete
(2001. december 10.)
az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló 2666/2000/EK rendelet és az Európai Újjáépítési Ügynökségről szóló 2667/2000/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 308. cikkére,
tekintettel a Bizottság javaslatára [1],
tekintettel az Európai Parlament véleményére [2],
mivel:
(1) Az Európai Közösség elkötelezte magát amellett, hogy pénzügyi segítséget nyújt Macedónia Volt Jugoszláv Köztársaságnak, beleértve a 2001. augusztus 13-i keretmegállapodás végrehajtásának támogatását.
(2) Az országban fennálló helyzet megkívánja a hatékony és gyors közösségi segítségnyújtást, amely legjobban helyi végrehajtással érhető el.
(3) A 2667/2000/EK rendelettel [3] létrehozott Európai Újjáépítési Ügynökség (a továbbiakban "az Ügynökség") széleskörű tapasztalattal rendelkezik, és megfelelő elhelyezkedése miatt képes a közösségi segítségnyújtás lebonyolítására.
(4) Ezért a 2666/2000/EK rendeletet [4] és a 2667/2000/EK rendeletet úgy kell módosítani, hogy az Ügynökség tevékenysége terjedjen ki Macedónia Volt Jugoszláv Köztársaságra.
(5) Az egyéb okmányok szerint elhatározott közösségi segítségnyújtás végrehajtását a Jugoszláv Szövetségi Köztársaságban és Macedónia Volt Jugoszláv Köztársaságban a Bizottság az Ügynökségre ruházhatja.
(6) A szerződés e rendelet elfogadására nem biztosít a 308. cikkben meghatározottaktól eltérő hatásköröket,
ELFOGADTA EZT A RENDELETET:
1. cikk
A 2666/2000/EK rendelet a következőképpen módosul: a. 4. cikk (1) bekezdésében és (2) bekezdésében a "Jugoszláv Szövetségi Köztársaságot" helyébe a "Jugoszláv Szövetségi Köztársaságot és Macedónia Volt Jugoszláv Köztársaságot" szöveg lép.
2. cikk
A 2667/2000/EK rendelet a következőképpen módosul:
1. Az 1. cikk helyébe a következő szöveg lép:
"1. cikk
(1) A Bizottság a következő feladatokat ruházhatja egy ügynökségre:
i. a 2666/2000/EK rendelet 1. cikkében előírt, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó közösségi támogatás végrehajtása;
ii. a Bizottság által más rendelkezésre álló okmányok alapján az érintett országok számára elhatározott közösségi támogatás végrehajtása. Ilyen esetekben, erre az idevágó rendeletekkel összhangban kerül sor, és e rendelet 2. cikke (1) bekezdésének b) és c) pontját, 2. cikkének (2), (3) és (4) bekezdését, 4. cikkét és 5. cikke (1) bekezdésének a)-c) és h) pontját nem kell alkalmazni.
(2) Ebből a célból létrejön az Európai Újjáépítési Ügynökség (a továbbiakban: "az Ügynökség"), azzal a céllal, hogy végrehajtsa az (1) bekezdésben említett közösségi támogatást."
2. A 2. cikk (1) bekezdésének b) pontjában a "Jugoszláv Szövetségi Köztársaság" helyébe a "Jugoszláv Szövetségi Köztársaság és Macedónia Volt Jugoszláv Köztársaság" szöveg lép.
3. A 4. cikk (10) bekezdésében a "Jugoszláv Szövetségi Köztársaság" helyébe a "Jugoszláv Szövetségi Köztársaságnak és Macedónia Volt Jugoszláv Köztársaságnak" szöveg lép.
4. A 7. cikk (3) bekezdésének első albekezdésében a "Jugoszláv Szövetségi Köztársaság" helyébe a "Jugoszláv Szövetségi Köztársaság és Macedónia Volt Jugoszláv Köztársaság" szöveg lép.
5. A 7. cikk (3) bekezdésének második albekezdésében a "Jugoszláv Szövetségi Köztársaság" helyébe a "Jugoszláv Szövetségi Köztársaságnak és Macedónia Volt Jugoszláv Köztársaságnak" szöveg lép.
6. A 15. cikkben a "Jugoszláv Szövetségi Köztársaság" helyébe a "Jugoszláv Szövetségi Köztársaság és Macedónia Volt Jugoszláv Köztársaság" szöveg lép.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. december 10-én.